
Elektrijaama tee 29  kinnistu jagamine

1. Asjaolud ja menetluse käik

Narva linnas asuv Elektrijaama tee 29 kinnistu, pindalaga 191267 m² on registreeritud Ida-Viru Maakatastris katastritunnusega 51106:001:0176 ja sihtotstarbega Tootmismaa (003; T) ning  Viru Maakohtu kinnistusregistris registriosaga  nr 142009.

Vastavalt  Viru  Maakohtu  kinnistusosakonna  andmetele  on  Elektrijaama tee 29 kinnistu  omanik  Elering AS (reg.kood 11022625, aadress Kadaka tee 42, 12915 Tallinn). 

29.02.2012.a. esitas Elering AS volitatud esindaja hr Olavi Mätik Narva Linnavalitsusele avalduse, milles palub tehtud krundijaotuse plaani alusel kinnitada Elektrijaama tee 29 jagamise detailplaneeringut koostamata. Põhilisest territooriumist eraldatavat krunti, pindalaga 2581 m2 on vaja seoses 110/330 kV alajaama rajamisega tulepargi jaoks.

Vastavalt Planeerimisseaduse § 9 lõike 10 punktile 1 võib kohalik omavalitsus lubada, ilma detailplaneeringut koostamata, tootmisettevõtte krundil olemasoleva tootmishoone laiendamist või selle kõrvalhoone püstitamist ja selleks ehitusprojekti koostamist. Elektrijaama tee 29 kinnistu asub tööstusalas, kus maa sihtotstarve on vastavalt üldplaneeringule tootmismaa. 
Lähtudes sellest, et antud kinnistul asuvad alajaamad (Ehitisregistri koodid 120273893 ja 220273919), ning arvestades seda, et nende moodustatavate kruntide sihtotstarve ei muutu, s.t jääb tootmismaaks, võib kohalik omavalitsus lubada vastavalt Planeerimisseaduse § 9 lõike 10 punktile 4 mitme hoonega hoonestatud krundi jagamist ilma detailplaneeringut koostamata. Elektrijaama tee 29 kinnistu jagamine ei riiva naaberkatastriüksuste omanike huve. 
2. Õiguslikud alused

2.1  Maakorraldusseaduse § 13 lõikele 1 jagatakse kinnisasi kinnisasja omaniku soovil selle olemust rikkumata kaheks või enamaks reaalosaks;

2.2  Maakorraldusseaduse § 3 lõikele 1 kuulub maakorralduse läbiviimine linna territooriumil kohaliku omavalitsuse pädevusse;

2.3 Planeerimisseaduse § 4 lõike 2 kohaselt on planeerimisalase tegevuse korraldamine valla või linna haldusterritooriumil on kohaliku omavalitsuse pädevuses.
2.4  Planeerimisseaduse § 9 lõikele 10 punkt 1 ja 4  kohalik omavalitsus võib lubada, välja arvatud riikliku kaitse alla võetud maa-alal või selle kaitsevööndis, samuti riikliku kaitse alla võetud mälestise kaitsevööndis, loodusobjekti kaitsevööndis või miljööväärtuslikul hoonestusalal, ilma detailplaneeringut koostamata: 

2.4.1  tootmisettevõtte krundil olemasoleva tootmishoone laiendamist või selle kõrvalhoone püstitamist ja selleks ehitusprojekti koostamist;

2.4.2  mitme hoonega hoonestatud krundi jagamist nende hoonete omanike vahel mitmeks krundiks, kui kinnisasja jagamise sooviga ei kaasne detailplaneeringu koostamise kohustust tingivate hoonete ehitamise soovi.

2.5  Katastriüksuse sihtotstarvete liigid ja nende määramise korra § 1 lõikele 2 katastriüksuse sihtotstarbe määrab kohalik omavalitsus «Maakatastriseaduse» §-s 18 sätestatud alustel.

2.6 Narva Linna ehitusmääruse § 3 lõike 3 alusel annab Linnavalitsus linnavalitsuse poolt määratud Narva linna Ametiasutuse ettepanekul seaduses sätestatud juhtudel loa detailplaneeringut koostamata hoone ehitusprojekti koostamiseks, krundi sihtotstarbe muutmiseks, mitmete hoonetega hoonestatud krundi jaotamiseks nende hoonete omanike vahel mitmeks krundiks.

2.7  Ruumiandmete seaduse § 54 lõike l järgi on koha-aadressi määrajaks kohalik omavalitsus ja § 55 lõike l kohaselt teeb aadressitoimingud ning asjakohased otsused koha-aadressi määraja omal algatusel;

2.8 Narva Linnavolikogu 06.05.2010 määruse nr 20 “Kohanime määramise kord” punkti 2.2.4 alusel määrab Narva Linnavalitsus korraldusega aadressi koos majanumbriga ehitisele või muule asukoha osutust vajavale objektile;

3. Otsus

Lubada jagada jagamise plaani ja lisatud katastriüksuste plaanide alusel Narva linnas Elektrijaama tee 29 kinnistu kaheks iseseisvaks krundiks detailplaneeringut koostamata ning määrata moodustatavatele kruntidele aadressid ja maa sihtotstarbed järgmiselt:
3.1  krundile pindalaga  188685 m2,  aadress - Elektrijaama tee 29 ja sihtotstarve – Tootmismaa (003; T);

3.2  krundile pindalaga  2581 m2,  aadress - Elektrijaama tee 29c ja sihtotstarve - Tootmismaa (003; T).
4. Rakendussätted

4.1  Korraldus jõustub teatavakstegemisest.

4.2 Korraldust on võimalik vaidlustada Tartu Halduskohtu Jõhvi kohtumajas 30 päeva jooksul alates jõustumisest.

